হাসপাতাল থেকে মা কে ছাড়াতে এসে, আয়ার হাতে মার খেয়ে চিকিৎসাধীন মেয়ে

বর্ধমান: হাসপাতাল (Hospital) থেকে মা (Mother) কে ছাড়াতে এসে আয়ার হাতে মার খেয়ে হাসপাতালে ভর্তি হলেন খোদ মেয়ে। হাসপাতালে আয়ার সঙ্গে বচসায় জড়িয়ে আয়ার হাতে আক্রান্ত হলেন রোগী এবং তার পরিবারের লোকেরা। মঙ্গলবার সকালের এই ঘটনায় কাটোয়া মহকুমা হাসপাতালে (Katwa Subdistrict Hospital) ছড়িয়েছে চাঞ্চল্য।

গত ১৫/৩/২৫ তারিখে কাটোয়া মহকুমা হাসপাতালে শারীরিক অসুস্থতা নিয়ে ভর্তি হন নদিয়ার কালিগঞ্জের চড়চোয়াডাঙ্গার বছর ৭৫ এর বাসিন্দা রূপসী ভক্ত।

এরপর মঙ্গলবার অর্থাৎ আজ সকালে তার ছুটির কথা ছিল সেই মতো তার ছেলে এবং মেয়ে তাকে হাসপাতাল থেকে ছাড়াতে নিতে এলে সান্ত্বনা ঘোষের সঙ্গে বচসায় জড়িয়ে পড়ে হাসপাতালের আয়া সুনন্দা চ্যাটার্জি। এরপর সেই বচসা দিয়ে পৌঁছায় হাতাহাতিতে।

আরও পড়ুন: মাজারে মোরব্বা বিক্রেতাকে কী পরামর্শ দিলেন মুখ্যমন্ত্রী?

সান্ত্বনা ঘোষের দাদা নিত্যগোপাল ভক্তের অভিযোগ, তার বোন সান্ত্বনাকে ব্যাপকভাবে মারধর করেন সুনন্দা চ্যাটার্জি। শুধু তার বোনকেই নয় হাসপাতালে চিকিৎসাধীন অবস্থায় থাকা তার মাকেও মারধর করে ওই আয়া। এরপর তার বোন অসুস্থ হয়ে গেলে তাকে ইমারজেন্সিতে নিয়ে যাওয়া হয়। সেখানে কর্তব্যরত চিকিৎসক তাকে প্রাথমিক চিকিৎসার পর হাসপাতালে ভর্তি করার কথা বলে, বর্তমানে সে কাটোয়া হাসপাতালের মহিলা বিভাগে চিকিৎসাধীন অবস্থায় ভর্তি রয়েছেন।

এই ঘটনার পর হাসপাতালের অ্যাসিস্ট্যান্ট সুপার সম্যশীষ রায় পুরো বিষয়টি প্রতি দেখার আশ্বাস দেন, হাসপাতালে থাকা সিসিটিভি ফুটেজ খতিয়ে দেখে আসল অপরাধীকে সনাক্ত করার জন্য নির্দেশ দিয়েছেন তিনি।

এই ঘটনাকে ফিরে কাটোয়া হাসপাতালে চাঞ্চল্য ছড়ালেও পুলিশ প্রশাসন এসে ঘটনা নিয়ন্ত্রণে আনে এবং বর্তমানে পরিস্থিতি স্বাভাবিক।

দেখুন অন্য খবর: